අද (23) පැවති මාධ්‍ය හමු කිහිපයකදී ද ඒ සම්බන්ධයෙන් පක්ෂ විපක්ෂ අදහස් පළ වුණා.රජයේ ප්‍රවෘත්ති දෙපාර්තමේන්තුවේ අද පැවති මාධ්‍ය හමුවකට එක්වෙමින් නියෝජ්‍ය අමාත්‍ය ඉරාන් වික්‍රමරත්න කියා සිටියේ 19 වන ව්‍යවස්ථා සංශෝධනය සම්මත කර ගැනීමට පාර්ලිමේන්තුවේ සියලූ මන්ත්‍රීවරුන්ගේ සහය බලාපොරොත්තු වන බවයි.19 වන ව්‍යවස්ථා සංශෝධනය මගින් 18 වන ව්‍යවස්ථා සංශෝධනයෙන් විධායක ජනාධිපතිවරයාගේ බලතල ශක්තිමත් කිරීමට එකතු කළ වගන්ති පමණක් ඉවත් කිරීමක් සිදුවන බව පෙරටුගාමී සමාජවාදී පක්ෂය පවසනවා.